Taylor Swift: The Eras Tour (elokuva)

Taylor Swift: The Eras Tour (tyyliteltynä Taylor Swift | The Eras Tour) on yhdysvaltalaisen laulaja-lauluntekijä Taylor Swiftin konserttielokuva vuodelta 2023. Sen on ohjannut Sam Wrench. Elokuva sisältää esityksiä The Eras Tour -kiertueelta. Sitä kuvattiin Swiftin Los Angelesin konserteissa elokuussa 2023.

Elokuvan ennakkonäytös oli Los Angelesissa 11. lokakuuta 2023 ja se tuli laajempaan levitykseen 13. lokakuuta. Elokuvaa esitetään yhteensä yli 100 eri maassa. 

Elokuvaan on myyty paljon lippuja etenkin Yhdysvalloissa. Se tuotti ensimmäisenä viikonloppuna 92 miljoonaa dollaria Yhdysvalloissa. Arvioiden mukaan siitä tulee kaikkien aikojen tuottoisin konserttielokuva. Elokuvan julkaisu oli tavallisuudesta poikkeava, sillä Swift teki levityssopimuksen suoraan AMC Theatre -teatteriketjun kanssa ilman studiota.

Taustaa 
The Eras Tour on Taylor Swiftin kuudes konserttikiertue. Swift esittää kiertueella kappaleita uransa eri vaiheista. Kiertue on Swiftin ensimmäinen viiteen vuoteen. Kiertue on ollut erittäin suosittu ja siihen on lisätty uusia konsertteja useita kertoja. Se alkoi maaliskuussa 2023 ja loppuu marraskuussa 2024. The Eras Tour on tuottanut miljardi dollaria elokuuhun 2023 mennessä ja siitä on arvioitu tulevan kaikkien aikojen tuottoisin kiertue. 

Kiertue on saanut julkisuutta myös lipunmyynnin ongelmien takia. Yhdysvalloissa 3,5 miljoonaa ihmistä rekisteröityi ennakkomyyntiin, jonka verkkosivu kaatui nopeasti verkkoon siirtymisen jälkeen. Ostajilla oli pitkiä odotusaikoja, suuri osa jäi kokonaan ilman lippuja ja kiertue myytiin lähes loppuun ennakkomyynnissä. Asian saama julkisuus nosti osaltaan esille Live Nationin monopoliaseman ja muita väärinkäytöksiä Yhdysvalloissa.

Taylor Swift on julkaissut aiemmin muita konserttielokuvia kuten Speak Now World Tour – Live (2011), 1989 World Tour (2015), Reputation Stadium Tour (2018) ja Folklore: The Long Pond Studio Sessions sekä dokumentin Miss Americana (2020). Taylor Swift: The Eras Tour on kuitenkin hänen ensimmäinen elokuvateattereissa julkaistu musiikkielokuvansa.

Tuotanto 
Taylor Swift: The Eras Tour -elokuvan ohjaajana toimii Sam Wrench ja kuvaajana Brett Turnbull. Elokuvaa kuvattiin useissa Swiftin Los Angelesin konserteissa SoFi Stadium -stadionilla elokuun alkupuolella 2023. Muutama kuvatuista esityksistä on kuitenkin jätetty pois elokuvasta. Konserttien kesto on yli 3 tuntia, elokuva on noin puoli tuntia konserttia lyhyempi. Elokuva on koostuu kokonaan musiikkiesityksistä eikä sisällä esimerkiksi backstage-materiaalia.

Elokuva kuvattiin Hollywoodin näyttelijöiden lakon aikana. Näyttelijöiden liitto hyväksyi kuitenkin sen kuvauksen ja julkaisun, koska sen tuotanto noudatti liiton vaatimuksia.

Esiintyjät

Yhtye 
 Taylor Swift – laulu, piano, kitara
 Paul Sidoti – kitara
 Mike Meadows – kitara, koskettimet
 Matt Bernstein – kitara
 Amos Heller – basso
 David Cook – koskettimet
 Karina DePiano – koskettimet, piano

Taustalaulajat 
 Kamilah Marshall
 Melanie Nyema
 Elliot Nicole Woodford
 Jeslyn Gorman

Tanssijat 
 Natalie Reid
 Natalie Peterson
 Tori Evans
 Jan Ravnik
 Tamiya Lewis
 Whyley Keolaokalani Yoshimura
 Raphael Thomas
 Taylor Banks
 Kameron Saunders
 Kevin Scheitzbach
 Sydney Moss
 Sam McWilliams
 Audrey Douglass
 Karen Chuang

Sisältö 
Elokuva kuvaa tyypillistä The Eras Tour -kiertueen konserttia. Kiertueen kappaleet on jaettu kymmeneen osaan albumeittain. Kuvattujen konserttien ohjelmistosta on kuitenkin leikattu pois kappaleet ”The Archer”, ”No Body, No Crime”, ”The 1”, ”Long Live”, ”Wildest Dreams” ja ”Cardigan” sekä kappaleiden välisiä siirtymiä. Kiertueen vaihtuvien kappaleiden osiosta mukana ovat kappaleet ”Our Song” ja ”You’re on Your Own, Kid”.

Swift esiintyy konsertissa yhtyeensä, neljän taustalaulajan ja 14 tanssijan kanssa. Produktioon kuuluu iso lava, vaihtuvia lavasteita, erilaisia asuja ja paljon erikoisefektejä.

Kappaleet 

Osa 1 – Lover
 ”Miss Americana & the Heartbreak Prince” 
 ”Cruel Summer”
 ”The Man”
 ”You Need to Calm Down”
 ”Lover”
Osa 2 – Fearless 
 ”Fearless” 
 ”You Belong with Me”
 ”Love Story”
Osa 3 – Evermore
  ”Willow”
 ”Marjorie” 
 ”Champagne Problems”
 ”Tolerate It”
Osa 4 – Reputation
 ”...Ready for It?”
 ”Delicate”
 ”Don’t Blame Me” 
 ”Look What You Made Me Do”
Osa 5 – Speak Now
 ”Enchanted”
Osa 6 – Red 
 ”22”
 ”We Are Never Ever Getting Back Together”
 ”I Knew You Were Trouble” 
 "All Too Well" (10 Minute Version)

Osa 7 – Folklore
 ”The 1”
 ”Betty”
 ”The Last Great American Dynasty”
 ”August”
 ”Illicit Affairs”
 ”My Tears Ricochet”
Osa 8 – 1989
 ”Style” 
 ”Blank Space”
 ”Shake It Off”
 ”Bad Blood”
Osa 9 – Yllätyskappaleet
 ”Our Song”
 ”You’re on Your Own, Kid”
Osa 10 – Midnights
 ”Lavender Haze”
 ”Anti-Hero”
 ”Midnight Rain”
 ”Vigilante Shit”
 ”Bejeweled”
 ”Mastermind”
 ”Karma”
Lopputekstit
 ”Long Live” (Taylor’s Version) (studiolevytys)

Julkaisu ja levitys 
Elokuvan ennakkonäytös oli Los Angelesissa 11. lokakuuta 2023 ja se tuli laajempaan levitykseen 13. lokakuuta. Elokuvaa esitetään yhteensä yli 100 eri maassa. 

Elokuvan julkaisu oli tavallisuudesta poikkeava, sillä Swift teki levityssopimuksen suoraan AMC-elokuvateattereiden kanssa ilman studiota. Swift ja hänen vanhempansa neuvottelivat sopimuksen AMC:n johtajan kanssa henkilökohtaisesti. Elokuvaa esitetään Yhdysvalloissa vain AMC:n omissa teattereissa. Useat elokuvayhtiöiden edustajat kritisoivat tätä, koska studiot eivät olleet tietoisia julkaisusta. Usean muun elokuvan ensi-ilta siirrettiin lyhyellä aikataululla Taylor Swift: The Eras Tour -elokuvan julkaisun takia. AMC toimii elokuvan levittäjänä kansainvälisesti. Yhtiö teki sopimukset kansainväliset sopimukset teattereiden kanssa ensimmäistä kertaa historiansa aikana.

Vastaanotto 
Elokuvaan on myyty paljon lippuja etenkin Yhdysvalloissa. Kansainvälisesti ensimmäisen viikonlopun tuotto oli 126 miljoonaa dollaria. Tästä 92 miljoonaa oli Yhdysvalloissa. Arvioiden mukaan siitä tulee kaikkien aikojen tuottoisin konserttielokuva.

Katso myös 
 The Eras Tour -kiertue

Lähteet

Aiheesta muualla 
 Virallinen sivu
 

Vuoden 2023 konserttitallenteet
Konserttielokuvat
Vuoden 2023 dokumenttielokuvat
Vuoden 2023 yhdysvaltalaiset elokuvat
Taylor Swiftin videot
Taylor Swiftin konserttikiertueet